Pasirašyta el. parašais

**PREKIŲ VIEŠOJO PIRKIMO – PARDAVIMO SUTARTIS**

2023 m. lapkričio 14 d. Nr. VPS-2023/108

Vilnius

**SPECIALIOSIOS SĄLYGOS**

**Biudžetinė įstaiga Lietuvos nacionalinis dramos teatras**,įmonės kodas 190753924, atstovaujama generalinio direktoriaus Martyno Budraičio, veikiančio pagal Teatro Nuostatus(toliau – **Pirkėjas**),

ir

**UAB ISKU Baldai**, juridinio asmens kodas 211545790, atstovaujama Komercijos direktorius Tarek Nofal, veikiančio(-ios) pagal prokūrą (toliau – **Tiekėjas**),

toliau kartu vadinami „**Šalimis**“, o kiekviena atskirai – „**Šalimi**“, sudarė šią Prekių viešojo pirkimo – pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas yra Darbo, poilsio ir posėdžių kėdžių (toliau – **Prekės**) **pirkimas –pardavimas**.

Prekių techniniai reikalavimai nurodyti Sutarties Specialiųjų sąlygų 1 priede „Techninė specifikacija“ (toliau – 1 priedas).

1.2. Prekių pristatymo adresas - **Gedimino pr. 4, Vilnius.**

1.3. Tiekėjas turi pristatyti Prekes įspėjęs Sutarties Specialiųjų sąlygų 1.4. p. nurodytą Pirkėjo kontaktinį asmenį prieš 5 (penkias)kalendorines dienastelefonu arba elektroniniu paštu.

1.4. Prekes priimti ir pasirašyti Prekių perdavimo – priėmimo aktą Pirkėjo įgalioto atsakingo asmens kontaktiniai duomenys: Apie įgalioto asmens pasikeitimą Pirkėjas informuoja Tiekėją šios Sutarties rekvizituose nurodytu Tiekėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Už Sutarties vykdymą Tiekėjas skiria atsakingą(-us) asmenį(-is): Apie atsakingo(-ų) asmens(-ų) pasikeitimą Tiekėjas informuoja Pirkėją šios Sutarties Specialiųjų sąlygų 1.4 punkte ar Šalių rekvizituose nurodytu Pirkėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1.Sutarčiai taikomas kainos apskaičiavimo būdas – fiksuota kaina. Prekių kiekis, kurį už fiksuotą kainą įsigyja Pirkėjas, nurodytas Sutarties Specialiųjų sąlygų 2.2 papunktyje*.*

2.2. Sutarties kaina yra:

|  |  |  |  |  |  |
| --- | --- | --- | --- | --- | --- |
| **a** | **Sutarties objektas** | **Prekės gamintojas/ modelis** | **Įsigyjamas maksimalus kiekis** | **Vieneto įkainis EUR**  **be PVM** | **Sutarties kaina EUR be PVM**  *(4x5)* |
| *1* | *2* | *3* | *4* | *5* | *6* |
| 1. | **Darbuotojo kėdė** (atitinkanti TS 1 lentelės 1 punkte nustatytus reikalavimus) | Profim LightUp 250SL | 84 vnt. | 334,50 | 28098,00 |
| 2. | **Lankytojo kėdė** (atitinkanti TS 1 lentelės 2 punkte nustatytus reikalavimus) | ISKU Rudolf 3200 cross base | 53 vnt. | 258,00 | 13674,00 |
| 3. | **Kėdė virtuvei**  (atitinkanti TS 1 lentelės 3 punkte nustatytus reikalavimus) | ISKU Rudolf 3200 tube frame | 8 vnt. | 141,00 | 1128,00 |
| 4. | **Pusbario kėdė**  (atitinkanti TS 1 lentelės 4 punkte nustatytus reikalavimus) | ISKU Rudolf 3210 | 5 vnt. | 170,90 | 854,50 |
| 5. | **Koneferencinė kėdė** (atitinkanti TS 1 lentelės 5 punkte nustatytus reikalavimus) | ISKU Rudolf 3201 | 24 vnt. | 328,50 | 7884,00 |
| 6. | **Aukšta darbuotojo kėdė**  (atitinkanti TS 1 lentelės 6 punkte nustatytus reikalavimus) | Profim LightUp 350S | 13 vnt. | 364,50 | 4738,50 |
| 7. | **Biuro kėdė**  (atitinkanti TS 1 lentelės 7 punkte nustatytus reikalavimus) | ISKU 3016 | 5 vnt. | 285,00 | 1425,00 |
| 8. | **Sutarties kaina EUR be PVM** | | | | 57802,00 |
| 9. | **PVM** *(pildoma, jei taikoma)\** | | | | 12138,42 |
| 10. | **Sutarties kaina EUR su PVM[[1]](#footnote-1)** | | | | 69940,42 |

2.3. Tiekėjui tinkamai įvykdžius sutartinius įsipareigojimus, laiku pristačius Sutarties sąlygas atitinkančias Prekes Pirkėjas sumoka Tiekėjui už konkretų Prekių kiekį pagal Sutartyje nustatytas kainas, pagal informacinės sistemos „E.sąskaita“ priemonėmis Tiekėjo pateiktą e. Sąskaitą, per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Sutarties Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per **30 (trisdešimt)** kalendorinių dienų nuo Pirkėjo pranešimo gavimo dienos.

3.2. Prekės turi būti patiektos per **60 kalendorinių dienų** **nuo atskirų Pirkėjo raštiškų užsakymų pateikimo dienos.** Jeigu Tiekėjui yra žinoma, kad Prekės gali būti nepatiektos šiame punkte nustatytu terminu, Tiekėjas turi teisę į Prekių patiekimo termino pratęsimą, tik tuomet, jei konkrečių aplinkybių, dėl kurių Prekių pristatymas Sutartyje nustatyta tvarka bei terminais nėra įmanomas, Tiekėjas objektyviai negalėjo iš anksto numatyti. Kiekvienu tokiu atveju, Tiekėjas raštu nedelsdamas, bet ne vėliau kaip per 1 (vieną) darbo dieną nuo tokių aplinkybių atsiradimo momento, apie tai praneša Pirkėjui, pateikdamas minėtų aplinkybių egzistavimo įrodymus. Tiekėjo nurodytas aplinkybes ir įrodymus vertina Pirkėjas. Pirkėjui sutikus pratęsti Prekių patiekimo terminą, Prekių patiekimo termino pratęsimas galimas tik minėtų pagrįstų aplinkybių egzistavimo laikotarpiui ir ne ilgesniam kaip 60 kalendorinių dienų terminui.

3.3. Šalys susitaria, kad Prekių pristatymo terminas, Prekių defektų / trūkumų ištaisymo terminas (Sutarties Specialiųjų sąlygų 3.1, 3.2 p.) yra esminės Sutarties sąlygos.

3.4. Prekių pristatymo vieta, Prekes įgalioti priimti ir pasirašyti Prekių perdavimo – priėmimo aktą Pirkėjo atstovai, jų įspėjimo prieš Prekių pristatymą tvarka nurodyta Sutarties Specialiųjų sąlygų 1 skyriuje.

3.5. Pristatydamas Prekes Pirkėjui, Tiekėjas privalo pateikti Sutartyje ir jos Prieduose nurodytus dokumentus.

3.6. Prekių iškrovimas vykdomas Tiekėjo jėgomis ir sąskaita*.*

3.7.Prekių montavimas vykdomasTiekėjo jėgomis ir sąskaita*.*

3.8. Pirkėjas įsipareigoja įsigyti ne mažiau kaip 50 proc. numatytų prekių.

**4. PREKIŲ KOKYBĖS GARANTIJA**

4.1. Prekių kokybės garantijos terminas – **60 mėn. nuo Prekių perdavimo-priėmimo akto pasirašymo dienos.**

4.2. Prekių trūkumų / defektų nustatymo bei šalinimo tvarka, kokybės garantijos taikymo tvarka nustatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ir (ar) Prekių su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, įskaitant PVM, jei jis Sutarčiai taikomas.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, įskaitant PVM, jei jis Sutarčiai taikomas.

**6. SUTARTIES GALIOJIMO TERMINAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus. Sutartis galioja iki visiško Sutartinių įsipareigojimų įvykdymo arba Sutarties nutraukimo**, bet ne ilgiau nei** 12 **(**dvylika**) mėnesių** nuo Sutarties įsigaliojimo dienos.

6.2. Sutartis gali būti partęsta rašytiniu šaliu susitarimu ne ilgesniam nei **2 (dviejų) mėnesių laikotarpiui**.

**7. Rėmimasis kitų ūkio subjektų pajėgumais**

7.1. Iki Sutarties vykdymo pradžios Tiekėjas įsipareigoja Pirkėjui pranešti tuo metu žinomo subtiekėjo pavadinimą, kontaktinius duomenis ir jo atstovus. Tiekėjas privalo Sutarties Bendrosiose sąlygose nustatyta tvarka ir terminais informuoti Pirkėją apie minėtos informacijos pasikeitimus visu Sutarties vykdymo metu.

7.2. Subtiekėjui (-ams) pageidaujant, Pirkėjas su juo (jais) atsiskaitys tiesiogiai. Apie šią galimybę Pirkėjas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Pirkėjo pranešimo gavimo dienos informuoti Pirkėją. Tokiu atveju su Pirkėju, Tiekėju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant numatoma Tiekėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties įvykdymo.

**8. KITOS NUOSTATOS**

8.1. Sutarties Bendrosios sąlygos yra sudėtinė, neatsiejama šios Sutarties dalis. Tiekėjas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Tiekėjas jas vykdys.

8.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

8.3. Tiekėjas yra registruotas PVM mokėtoju Lietuvos Respublikoje.

8.4. Jeigu nenugalimos jėgos aplinkybės ir jų padariniai tęsiasi (t. y., jeigu pagrindas nevykdyti sutartinių įsipareigojimų išlieka) ilgiau nei 3 (trys) mėnesiai, kiekviena Šalis turi teisę atsisakyti vykdyti savo įsipareigojimus ir nutraukti Sutartį.

8.5.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Pirkėjas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Tiekėjui apie Sutarties nutraukimą. Taikomos Sutarties Specialiųjų sąlygų 9.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

8.6. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**PRIDEDAMA:**

1 priedas – Techninė specifikacija;

2 priedas –Bendrosios sąlygos;

Tiekėjo pasiūlymas Pirkimui prie Sutarties atskirai nepridedamas, originalas saugomas CVP IS.

**9. ŠALIŲ ADRESAI IR REKVIZITAI**

|  |  |
| --- | --- |
| **PIRKĖJAS** | **TIEKĖJAS** |
|  |  |
| Lietuvos nacionalinis dramos teatras | UAB ISKU Baldai |
| Juridinio asmens kodas: 190753924 | JURIDINIO asmens kodas: 211545790 |
| PVM mokėtojo kodas: Ne PVM mokėtojas | PVM mokėtojo kodas: LT115457917 |
| Adresas: Gedimino pr. 4, 01103 Vilnius | Adresas: P. Lukšio g. 21, LT-09132 Vilnius |
| Tel. Nr. +370 645 85348 | Tel. Nr.+37063350000 |
| Sąskaitos Nr. LT15 7300 0100 0241 0624 | Sąskaitos Nr. LT027300010078109367 |
| Banko rekvizitai: AB „Swedbank“, 73000 | Banko rekvizitai: AB „Swedbank“, 73000 |
| **Pasirašoma el. parašu** | **Pasirašoma el. parašu** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Generalinis direktorius  Martynas Budraitis | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Komercijos direktorius  Tarek Nofal A. V. |

1. *Į „Pasiūlymo kainą su PVM“ turi būti įskaityti visi mokesčiai ir visos tiekėjo išlaidos įskaitant prekių pristatymo išlaidas, pagal pirkimo dokumentų reikalavimus.* [↑](#footnote-ref-1)